Source: http://docplayer.hu/2719303-Az-evszazad-biztositasi-csalasa.html
Timestamp: 2017-12-16 04:06:30+00:00

Document:
Az évszázad biztosítási csalása - PDF
Download "Az évszázad biztosítási csalása"
3 Az évszázad biztosítási csalása
5 ANTALFFY TIBOR Az évszázad biztosítási csalása
6 A szerző ügyvédjének tanácsára kijelenti, hogy a könyvében leírtak a saját verziója (ha úgy tetszik, fikciója), és nem feltétlenül adja vissza az abszolút objektív történteket, amennyiben ilyenről egyáltalán lehet beszélni. Antalffy Tibor, A könyv szerzői kiadásban jelent meg Megjelent a Novella Kiadó gondozásában A Novella Könyvkiadó az 1795-ben alapított Magyar Könyvkiadók és Könyvterjesztők Egyesületének tagja ISBN Szerkesztő: Antalffy Éva Nyomdai előkészítés: Kelemen András Nyomta és kötötte az ETO-Print Nyomda Felelős vezető: Balogh Mihály
7 Tartalomjegyzék Előszó a második kiadáshoz Bevezető A hír kipattan Árnyékfeleségek Előzmények Találkozás dr. Kuruczcal Kronológia I Beszéljünk a piszkos anyagiakról A rendőrség Kronológia II A skalpvadász közbelép A jogi események Kronológia III Egy kis pszichológia A vesztesek Én, a leleplező Gondolatkísérlet Összeomlik a kártyavár Epilógus Tartalom 5
8 0. Előszó a második kiadáshoz Az életben kevés szép van és azt se vesszük észre de talán a legszebb, hogy soha, egy pillanatra se áll le április 1. óta sok minden történt, még az Évszázad biztosítási csalásával kapcsolatban is. Pici apró tények sok mindenre rávilágítanak. Az üggyel kapcsolatban jó néhány emberrel tárgyaltam, ami azt eredményezte, hogy sok mindenre rálátásom lett a mai magyar élettel kapcsolatban, és persze a szereplőkkel is. Ezeket azonban nem írhatom le a könyvem elején, mert még semmihez se kapcsolódnának. Így aztán az extra megjegyzések a könyv végére kerülnek. Minden esetre a minden részletre igényt tartó olvasónak ajánlani tudnám a következő weboldalt: Igen tárgyilagos, alapos és indulatoktól mentes képsorok mutatják be a saját halálát megjátszó Zoltán feleségének és ügyvédjének (Dr. Kurucz György) nyilatkozatát az eltűnést követő harmadik évben és a lebukást megelőző negyedik évben. Valamint a feleség felolvasott levelét a lebukást követően. Amit az olvasó, helyismeret hiányában, nem vehet észre a video felvételen, az a felvétel helyszíne, ami nem más, mint a feleség szüleinek a verandája, akik ezek szerint igen lelkesen vettek részt az biztosítási összeg kikövetelésében, ámbár részükre nagyon egyértelműnek kellett lenni a csalásnak, még abban az esetben is, ha nem voltak beavatva. Előszó a második kiadáshoz 7
9 1. Bevezető Sokan vallják, hogy bűnözőnek születni kell. Szó sincs róla! Vannak olyan rasszista vélemények, amely szerint a cigányok született bűnözők. Ez hülyeség! De ha egy cigánygyerek apja történetesen bűnöző, akkor a gyerek már az anyatejjel a bűnözést szívja magába. Ez utóbbit kellene megakadályozni. A bűnöző életmódra az emberpalánta ránevelődik a környezeti hatások és egyéni körülményeinek megfelelően. Minden bűnelkövetés mögött van egy háttér, ami kitermeli az elkövetést. Könyvemben arra teszek kísérletet, hogy az Évszázad biztosítási csalásának felfedjem a hátterét. Az 1989-es rendszerváltásra sokan sokféleképpen emlékeznek. Egy dolog azonban biztos, a szocializmusban hiánygazdaság volt, amit felváltott a piacgazdaság. Akkor többé-kevésbé mindenkinek volt pénze, de nemigen tudta elkölteni. Most minden van, ami szem-szájnak ingere, de az embereknek nemigen van (elég) pénze a vásárláshoz. Ez persze természetes, a kapitalizmusban minden a tőke, azaz a pénz körül forog, ezt hamar megtanulta mindenki. Pénzt! Pénzt! Pénzt! Lüktet az emberek feje. Pénzt! Pénzt! Pénzt! Mindenáron, gondolják egyesek. A kapitalizmus a nagy esélyek világa. Vannak, akik törvényesen, ám messze nem erkölcsösen, egy-egy jó ötlettől hajtva szereznek pénzt. Gondoljunk a gátlástalan hirdetésekre. Az explicit és implicit ígérgetésekre, a megtévesztő számokra, a láthatatlan apró betűkre, és még sorolhatnám. Aztán vannak, akik a törvények megkerülésével tervezik elérni ugyanazt a célt, nem egyszer ragyogó ötlettől hajtva, de kihasználva a kiskapukat, például hajléktalanok nevének a felhasználásával, vagy kiskorúak segítségével. Aztán megint vannak, akik ötleteikkel a törvényeket egyszerűen átlépik, miközben bőrüket viszik a vásárba. Az egyik ilyen hatalmas ötlet a biztosítási csalás. Magyarországon minden idők legnagyobb biztosítási csalását második fiam, Antalffy Zoltán Rex kísérelte meg nem túl gondos előkészítés és kivitelezés után, 99 százalékos sikerrel. Ez a könyv erről a történetről szól, és a hiányzó 1 százalékról. Pilisborosjenő, április 1. 8 Bevezető
10 2. A hír kipattan Rendőrségi portál: ( , hétfő, ) Több százmillió forintos biztosítási csalás felderítése. A Nemzeti Nyomozó Iroda Bűnügyi Főosztály Életvédelmi Osztály eljárást folytat A.Z. R. és társai ellen jelentős kárt okozó csalás bűntett elkövetésének 1 megalapozott gyanúja miatt. A jelenleg rendelkezésre álló adatok szerint a gyanúsított családjával és közeli barátaival együtt szeptember 17-től október 8-ig nyaralt a görögországi Toló városában. A gyanúsított férfi 2000-ben több biztosítónál kockázati és balesetbiztosítást, majd közvetlenül az utazás előtt külön utasbiztosítást is kötött immáron összesen több mint 200 millió forint értékben biztosítva magát. Görögországban szeptember 26-án a gyanúsított felesége a helyi hatóságoknál bejelentette, hogy férje szörfözés közben balesetet szenvedett, és vízbe fulladt, holttestét elnyelte a tenger. A bal eset körülményeit, valamint a férfi halálának tényét legjobb barátja, G. A. is tanúsította. A görög hatóságok nagy erőkkel kezdték meg a keresést, de A. Z. R. holtteste nem került elő, ezért az eljárást azzal zárták le, hogy az eltűnt személy sorsa ismeretlen. Görögországból hazaérkezve a gyanúsított felesége levélben értesítette a biztosítókat a halálesetről, és egy ügyvédet bízott meg az ügy képviseletével, intézésével. A Budapesti II. és III. Kerületi Bíróság január 23-i jogerős végzésben A. Z. R. halálának tényét állapította meg. A BRFK Életvédelmi Osztálya a biztosítók feljelentése alapján 2003 májusában rendelt el nyomozást csalás bűntett kísérletének gyanújával, ismeretlen tettesek ellen, amit 2006 júniusában megszüntettek. A Nemzeti Nyomozó Iroda olyan információk birtokába jutott, mely szerint a holttá nyilvánított férfi életben van, ezért július 18-án az Életvédelmi Osztályon nyomozás indult az ügyben. Bűnügyi jogsegély keretében a magyar és cseh hatóságok példamutató együttműködése eredményeképpen A. Z. R.-t cseh rendőrök elfogták, majd november 4-én a magyar hatóságoknak átadták. Az elfogást követő házkutatás során a cseh rendőrök 1 Valójában: csalás bűntett kísérletének megalapozott gyanúja miatt. Ugyanis a bűntett nem lett elkövetve, egyetlen fillért se vettek fel. A hír kipattan 9
11 lefoglaltak egy Boros László nevére kiállított vezetői engedélyt, melyben a Tolóban vízbefulladt A. Z. R. fényképe volt beragasztva. A vezetői engedélyről a kirendelt szakértő megállapította, hogy hamisítvány. A holtából feltámadt, november 7. óta előzetes letartóztatásban lévő férfi kihallgatása során részletesen elmondta a történteket. A balesetet követően kiúszott a partra, ott G. A. feleségétől átvett egy hátizsákot, amelyben ruházat, pénz és útlevél volt. Egy ideig még Görögországban tartózkodott, majd Kréta szigetére utazott, ahol több hetet töltött. Krétáról Olaszország érintésével, autóstoppal, vonattal és gyalog ment Csehországba. Csehországi bujkálását nem tervezte meg előre, minden napról napra spontán alakult. Választásában fontos szerepet játszott, hogy a csehországi életvitel, éghajlati és egyéb szokások nagyban hasonlítanak a magyarországihoz, ezért viszonylag könnyen tudta tartani a kapcsolatot rokonaival és barátaival. A rendőrség az alábbi szöveget hivatalos sajtótájékoztatón tette közzé. Nem feltételezhető mert nem szokásuk, hogy taktikai okokból kifolyólag a valóságtól eltérő adatokat közöljenek. Ezek szerint a görög hatóságok az ügyet (feltűnően gyorsan) azzal zárták le, hogy az eltűnt személy sorsa ismeretlen. Vagyis nem állították, hogy meghalt volna. Ezzel szemben a II. és III. Kerületi Bíróság (szintén feltűnően gyorsan), a görög papírok kézhezvételét követően 3 hónappal később Antalffy Zoltán halálának tényét jogerősen megállapította. Magyarországon hozzá vagyunk szokva, hogy egy-egy gazdasági per elsőfokú ítélete után a másodfokú eljárást nem tűzik ki egy éven belül. Esetünkben egy görög eljárás, egy magyar eljárás, majd annak jogerőre emelése alig több mint egy év alatt lezajlik. Ha ehhez hozzávesszük azt, hogy a holttá nyilvánítás jogi feltétele a 3 éves eltűnés 2, akkor nem lehet szabadulni attól a gondolattól, hogy itt valaki, vagy valakik alaposan belenyúltak az ügybe. Azt is mondhatnánk, hogy 252 millió forint keze messzire elér. A Nemzeti Nyomozó Iroda az eljárás során társtettesként hallgatta ki A. Z. R. barátját G. A.-t, aki hamis tanúvallomásával igazolta a férfi halálát. A. Z. R. feleségét szintén társtettesként hallgatták ki a nyomozók, mert hazaérkezését követően személyesen értesítette a biztosítókat férje halá- 2 A törvény szerint: Akinek életben léte vagy elhalálozása bizonytalan, életben lévőnek tekintendő mindaddig, míg elhalálozása bizonyítva nincs. Az eltűnt egyén holtnak csak úgy vélelmezhető, ha halálveszélyben forgott, és azóta már 3 év lefolyt. 10 A hír kipattan
12 láról és ügyvédet bízott meg a kárigény intézésével kapcsolatban. A hölgy továbbá gyanúsítható még a kettős házasság bűntett elkövetésével is, mert bár tudta, hogy férje nem halt meg, november 11-én ismételten házasságot kötött jelenlegi férjével. Az ügy negyedik gyanúsítottja G. A. volt felesége, aki segített A. Z. R.-nek eltűnni. A férfit gépkocsival várta a parton, átadta neki a hátizsákot, az összekészített holmikkal, és kijuttatta Toló város körzetéből. Az ügyben korábban hamis tanúvallomást tevőkkel szemben az NNI feljelentést tesz a hatáskörrel és illetékességgel rendelkező Budapesti Nyomozó Ügyészségnél. A sajtótájékoztató anyagát valamennyi napilap feldolgozta, körülbelül hasonló szöveggel állva a nagyközönség elé, amivel egy kicsit később foglalkozom. Érdekességként felidézem a tájékoztató következő mondatát: A gyanúsított felesége egy ügyvédet bízott meg az ügynek képviseletével, intézésével. Ez az ügyvéd, dr. Kurucz György, ugyanis a megbízatást (10 százalékért, azaz 25 millió forintért) olyan lelkiismeretesen teljesítette, hogy a biztosítók feljelentésén kívül a médiáról se feledkezett meg. Dr. Kurucz elbeszélése alapján Fekete Gy. Attila, a Népszabadság nagyra becsült munkatársa október 4-én (durván négy és fél évvel a lebukás előtt) a következő cikket adta le a szerkesztőségébe. Figyelemreméltó, hogy monogramok helyett a résztvevők teljes nevét kiírták. ÉPSZABADSÁG ( ) Csalásból fulladt vízbe? Hat tekintélyes biztosító lényegében élővé nyilvánított egy vízbe fúlt férfit az özvegy ügyvédje szerint csak azért, hogy ne kelljen fizetniük. Érdemes felfigyelni az özvegy ügyvédje által pimaszul magabiztos megfogalmazásra: A biztosító lényegében élővé nyilvánított egy vízbe fúlt férfit. Miközben a biztosítók mindössze az eljárást kifogásolták egy felettébb gyanús ügyben. A jogi lépések megtételét pedig, ami egy jogállamban magától érthető, sőt kizárólagos intézési módnak tekinthető, támadásindításnak van aposztrofálva. Hat hazai biztosító összehangolt támadást indított néhai Antalffy Zoltán özvegye ellen, aki férje életbiztosítása alapján összesen 252 millió forint biztosítási összegre jelentette be igényét. A biztosítók csalás gyanújával közösen feljelentést tettek a Budapesti Rendőr-főkapitányságon, a II.-III. Kerületi Bírósággal pedig kvázi élővé nyilváníttatták az elhunytat, noha halálának tényét néhány hónappal korábban ugyanez a bíróság jogerős végzésben állapította meg. Kurucz György ügyvéd, az elhunyt öz- A hír kipattan 1
13 vegyének jogi képviselője szerint a biztosítók jogilag erősen aggályos lépésektől sem riadnak vissza csak azért, hogy ne kelljen a biztosítási összeget kifizetniük 3. Néhai Antalffy Zoltán családjával és barátaival 2001 szeptemberében Görögországban nyaralt. Szeptember 9-én Antalffy Toló városa közelében szörfözött. Felborult, lába beakadt a szörf kengyelébe, ezért nem tudott a deszka alól a felszínre kapaszkodni és megfulladt. Holttestét egyik ismerőse még látta, de amikor a lába kiszabadult a kengyel szorításából, nem tudta fenntartani az élettelen testet, amit azóta sem találtak meg. Görögországban a napflioni elsőfokú ügyészség tanúk és szakértők sorának meghallgatása után arra az álláspontra helyezkedett, hogy a férfi baleset áldozata lett 4, holttestét pedig az áramlatok kisodorták a nyílt tengerre. Özvegye 2001 októberében valamennyi biztosítónál bejelentette férje halálát, és hogy az érvényes életés balesetbiztosítás alapján igényt tart a biztosítási összegre. Néhai Antalffy Zoltán és felesége állatkereskedéssel foglalkozott. Ők szerezték be 5 a legtöbb hazai állatkert trópusi hüllőit Afrikából, Dél-Ázsiából, a házaspár üzemeltette a Fővárosi Állat- és Növénykert Hüllőcentrumát, mindemellett nagy testű papagájokat bemutató telep létrehozását is tervezték. Egyik külföldi útja alkalmával Antalffy szemtanúja volt annak, ahogy a feldühödött tömeg minden különösebb ok nélkül meglincselt egy társaságában lévő helybélit. Veszélyes munkájára és részben arra is tekintettel, hogy milyen tehetetlen volt a lincseléskor, 1996-ban, amikor gyermeke született, elhatározta, életbiztosításokat köt, hogy ha őt bármi baj érné a világban, gyermekének ne kelljen nélkülöznie június 30. és november 3. között az Allianz Hungária, az Union, az AXA Colonia, a Generali-Providencia és az ING Biztosító Rt.-nél is kötött egy-egy élet- és balesetbiztosítást. Az öszszesen több mint hatvanezer forintos havi biztosítási díjat haláláig fizette. Amikor 2001 szeptemberében görögországi nyaralásra indult családjával, mindemellett az Európai Utazási Biztosító Rt.-nél utasbiztosítást is kötött. Kurucz György szerint a biztosítási szerződések egyike sem zárja ki, hogy az ügyfélnek egynél több biztosítónál legyen élet- és vagyonbiztosítása, így mivel a havidíjat Antalffy mindig pontosan befizette az özvegyet a hat társaságtól összesen 252 millió forint biztosítási díj illeti meg. 3 Érdemes felfigyelni erre a bekezdésre, ami semmiképpen nem nevezhető tudósításnak, inkább a pártállami szóhasználatra jellemző véleménynyilvánításnak: összehangolt támadás, kvázi élőnek nyilvánították, aggályos lépéstől sem riadtak vissza, csak azért, hogy ne kelljen fizetniük. 4 Egyértelmű hazugság. A hivatalos megállapítás: Az eltűnt személy sorsa ismeretlen. 5 Valójában tömegesen becsempészték. 12 A hír kipattan
14 A több mint egy évig tartó görög államigazgatási eljárás, majd az azt követő hazai hatósági ügyintézés során keletkezett dokumentumok alapján, január 23-án jogerőre emelkedett végzésében a Fővárosi II-III. Kerületi Bíróság megállapította a halál tényét és annak helyét, e végzés alapján az Anyakönyvi Hivatal kiállította néhai Antalffy Zoltán halotti bizonyítványát. Április 28-án azonban az ügyben érdekelt hat biztosító közös kérelemmel fordult a II-III. Kerületi Bírósághoz. Antalffy halálát kimondó végzés hatályon kívül helyezését kérték, mivel szerintük a görög ügyészségi iratokban fellelhető tanúvallomások ellentmondásosak, így azokból legfeljebb ügyfelük eltűnésének ténye állapítható meg, a haláláé nem. Kérelmükben a biztosítók a bíróság által a halál tényét megállapító végzés meghozatalakor nem ismert gyanús körülményként állították be az egy évvel korábban kötött kockázati biztosításokat, amelyekre kizárólag halál esetén fizetnek a biztosítók, ugyanakkor egyetlen társasággal sem kötött úgynevezett vegyes biztosítást, amelynek alapján a biztosítás lejártakor is teljesítettek volna kifizetéseket. A biztosítási szerződések díját külön-külön is jelentősnek minősítették a biztosítók, amelyek évekig tartó fizetése egy jól menő vállalkozó számára is megterhelő. A bíróság azonban az Antalffy család anyagi helyzetének vizsgálata nélkül hozta meg a halált megállapító végzését. A szerződő egyetlen biztosítójával sem közölte, hogy más társaságoknál már rendelkezik élet- és balesetbiztosítással. Kurucz György szerint a biztosítók kifogásai elfogadhatatlanok és megalapozatlanok, egyetlen célt, az időhúzást szolgálják. A társaságok a szerződéskötéskor nem írták elő Antalffy számára, hogy más társaságnál nem köthet életbiztosítást, vagyoni helyzetét sem tartották aggályosnak, mindaddig, amíg fizetett. Ez csak azóta kérdés számukra, amióta kiderült, hogy most nekik kellene fizetniük. A biztosítók kérésének megfelelően a bíróság négy hónappal azután, hogy a halál tényét jogerős végzéssel megállapította, hirdetményt függesztetett ki a II. és a XIII. kerületi önkormányzat és a fővárosi önkormányzat polgármesteri hivatala hirdetőtábláin, amelyben azt kérte, aki az eltűnt életben létére vonatkozó adatokkal rendelkezik, haladéktalanul tájékoztassa erről a bíróságot. A halál tényét megállapító végzést az eljáró bírósági titkár egyidejűleg nem helyezte hatályon kívül, nem lehet tehát tudni, hogy a bíróság tulajdonképpen most élőnek vagy holtnak tekinti-e Antalffyt. Az özvegy jogi képviselője jogilag finoman szólva is aggályosnak tartja, hogy a biztosítók ügyfele hozzájárulása nélkül átadták egymásnak az Antalffy Zoltán szerződéseivel kapcsolatos információkat. Amikor lapunk megkereste az érintett biztosítókat (a hatból három válaszra sem méltatta érdeklődésünket), azzal tértek ki a válaszadás elől, hogy a biztosítási titok A hír kipattan 13
15 köti őket, az ügyfél írásos engedélye nélkül amelyben pontosan meg kellene jelölni az átadható adatokat semmiféle információt nem adhatnak a szóban forgó ügyről. Kitérő választ adtak arra a kérdésre, hogy vajon megfelel-e az adatvédelmi törvény előírásainak az Antalffy ügyében követett adatkezelési gyakorlat. Jelenleg az életvédelmi osztály nyomoz az ügyben, mivel ennek az egységnek a keretei között működik a gyanús eltűnéseket vizsgáló csoport. Értesüléseink szerint azonban a BRFK még nem kapta meg jogsegély útján a görög hatóságoktól az Antalffy halála ügyében ott lefolytatott vizsgálat dokumentumait. Kurucz is feljelentette azonban az érintett biztosítók intézkedésre jogosult vezetőit, visszaélés személyes adatokkal bűntette miatt, egyidejűleg a biztosítók adatkezelési gyakorlatával összefüggésben vizsgálatot kezdeményezett a Pénzügyi Szervezetek Állami Felügyeleténél, és kérte az adatvédelmi biztos eljárásának megindítását is. Szerinte ugyanis a biztosítók másképpen nem is értesülhettek volna arról, hogy Antalffy Zoltán özvegyének többükkel szemben is követelése van, mint hogy valamilyen módon egyeztetik (összevezetik) adatbázisaikat, ügyfél- és szerződés-nyilvántartásaikat. Ez pedig szerinte törvénytelen. Kurucz feljelentését a BRFK az V. kerületi kapitányságra küldte tovább. Eddig a Népszabadság. Mint már említettem a történetet az összes napilap leközölte nagyvonalakban azonos tartalommal. Dr. Kurucz nyilatkozata magabiztos és fennhéjázó, pláne ha meggondoljuk, hogy a valósággal tökéletesen tisztában volt, ami majd a későbbiekben kiderül. Dr. Kurucz még bulvárlapba illő pimaszságot is megengedett magának, aminek nyilván a társadalmi nyomásgyakorlás kiváltása volt a cél. Íme: (A család) vagyoni helyzetét sem tartották aggályosnak, mindaddig, amíg fizetett. Ez csak azóta kérdés számukra, amióta kiderült, hogy most nekik kellene fizetniük. Ez aztán csúsztatás a javából. A biztosítók csak a vízbe fulladás után tudták meg, hogy összesen 6 díjat fizettek, havonta közel forint értékben. Amire mindössze annyit mondtak, hogy nem életszerű, különösen akkor nem, ha a családnak nincs fix jövedelme. épszava ( ): Megrendezte saját halálát a 253 milliós biztosításért. Jelentős összegű életbiztosításokat kötött, megrendezte saját halálát, majd hat évig bujkált a hatóságok elől pénz nélkül, hátrahagyva otthonát, családját és barátait. A. Zoltán Rex 2000 júliusa és novembere között hat nagy összegű biztosítást kötött, összesen 252 millió forint értékben. 14 A hír kipattan
16 A. Z. R szeptember 17-től családjával és közeli barátaival a görögországi Toló városában nyaralt szeptember 26-án szörfözés közben a tengerbe esett, majd eltűnt. A görög hatóságok nagy erőkkel kezdték keresni, majd fél évig tartó vizsgálat után végül lezárták a nyomozást. A nyaralásból hazaérkezve a gyanúsított felesége levélben értesítette a biztosítókat a halálesetről, majd megbízott egy ügyvédet, hogy az járjon el a biztosítások ügyében. BLOGOS VÉLEMÉ YEK ( után) A hír felkavarta az emberek egy részét, aminek hangot blogokban adtak. eredeti blog: A napokban a véletlen folytán bukkantam rá, a már archívnak tekinthető cikkre: Csalásból fulladt vízbe?... és akkor láss csodát, ma megtalálták a nemes nevű, ám nem nemes lelkű Antalffy Zoltán állatkereskedőt. Természetesen most már az ártatlanság nevében csupán monogrammal: Megrendezték a halálát több százmillióért válasz: Ilyen nincs! A volt feleség még bigámiázott is a tetejében. Brrr ez már paranoia válasz: Figyelmesen elolvastam a híradást, de nem tudnám megmondani, hogy igazából milyen bizonyítható bűncselekményt követett el az ipse. Azon kívül, hogy évek óta egy cseh tanyán sanyargatta magát. Főleg, mivel érdemelte ki ezt a nagy fölhajtást? Hogy az NNI vette kézbe az ügyet? válasz: Azért az elgondolkodtató, hogy az NNI gyilkossági csoportja foglalkozik az üggyel. MTV1 Kékfény ( ): Saját apja köpte be. Természetesen a Kékfény is ráharapott a sztorira. Volt azonban egy apró eltérés a Kékfény és a többi tudósítás között. A műsorvezető M. Kiss Csaba mellett ott állt dr. Simonyi T. Cs. Csaba ügyvéd, aki Tamás fiam barátja, és Zoltán fiam védője. Simonyi természetesen olyan korrekt volt, amit az ember egy menő ügyvédtől elvárhat, azonban adás előtt alaposan informálta M. Kiss Csabát, aki bedobta a nagy szenzációt. A kitűzött 5 millió forintos díjnak nem tudott ellenállni és az apa saját fiát börtönbe küldte. Valójában a kitűzött 5 millió forintos díjnak könnyedén ellen tudtam állni, ugyanis legjobb tudásom szerint nem volt kitűzve, így még csak kísértésbe se eshettem. Azt viszont érdemes meggondolni, hogy a Kékfény bármennyire is bulvár szintet üt meg végül is a bűnüldözésnek lenne a televíziós eszköze. Véleményem szerint a műsorvezetőnek nem lenne szabad dehonesztálni a bűntény felfedőjét (ami ebben az esetben nem is igaz), még a poén kedvéért sem. Tény, hogy a törvény felmenti a közvetlen hozzá- A hír kipattan 15
17 tartozót a vallomástétel alól, de ha ennek ellenére a hozzátartozó hajlandó vallomást tenni, attól még nem ő lesz az elkövető. De ha már megérkeztünk ehhez a témához, akkor közbe kell szúrnom. Zoltán megjátszott vízbe fulladásáról, a besegítő társtetteseken kívül tudott még az anyósa, az apósa, két jó barátja, azoknak velük együtt látogató barátnői, Zoltán nővére és annak barátnője. Ezenkívül valamit tudhatott a hamis papírok előállítója is. Ez több mint nyolc fő, amiről én tudok. És ezek mind ellenálltak a nem létező ötmilliós jutalomnak! Valamint Máskülönben még 2005-ben Vizy András könyvet írt a biztosítási csalásokról, és mert a szakma, valamint a bűnüldöző szervek bizonyítékok nélkül is Zoltán halálát csalásnak tekintették, az eset a könyvben részletesen le volt írva. Aki Zoltánt ismerte, az mind tudhatott róla. Vasárnapi Blikk ( ): A Blikket természetesen nem veszem, és nem olvasom, de a baráti körből valaki megajándékozott a XV. évfolyam 40. számával. A címlapon Itt bujkált az álhalott és a háttérben látható egy rozoga épület. Viszont a Blikknek sikerült engem meglepni a cikkével. Ugyanis ez volt az egyetlen újság, amelyik vette magának a fáradtságot és a helyszínre küldte Sztarovits Tibor szlovákul beszélő munkatársát, aki megtalálta a férfi búvóhelyét (vajon hogyan?). Fényképezőgépet azonban nem vitt magával, mert a nemrég kitatarozott házról egy sokéves fényképet adott le a szerkesztőségbe, amit valamelyik szomszédtól kaphatott. Nem csoda, hogy a címlapon egy ütött-kopott, de felismerhető ház fényképe virít. Sztarovits természetesen meginterjúvolta a helybéli rendőröket is. Havlik Vratoslav rendőr őrnagytól így idéz: Amikor letartoztattuk, semmiféle ellenállást nem tanúsított. Mintha maga is várta volna már, hogy elkapják. A riporter saját véleményét is hozzáteszi a történtek, többé-kevésbé, pontos felsorolásához, amit csak azért idézek, mert történetesen megegyezik saját véleményemmel is. Ha elégedetlenek vagyunk az életünkkel, cseréljük le egy másikra, a régit pedig dobjuk ki így szólt a recept, amit Zoltán kigondolt. A vizsgálatot a nyomozók lezárták, hamarosan vádat emelnek ellene (többekkel együtt), s jön az ítélet. Hogy ez utóbbi enyhébb lesz-e vagy szigorúbb, azt még csak találgatni lehetne, ami viszont biztos, hogy Zoltán már most vesztett. A jó hírét és fél életét. Aztán eltelt néhány hét és felébredt egy újabb hetilap. 16 A hír kipattan
18 168 óra ( ): Aki meghalt ne telefonálgasson Színlelt halál. A rendőrség adatai szerint Magyarországon tavaly 137 biztosítási csalás történt. Nem olyan sok. De számoljuk hozzá: az efféle bűncselekmények nagy része felderítetlen marad, noha a legtöbb biztosító a gyanús ügyeket magánnyomozókra bízza. Nem tudom, mikor kötötték a világon az első biztosítást, de valószínűleg egy nappal azelőtt, hogy az első biztosítási csalást megkísérelték kezdi Trunkó Barnabás, a Magyar Biztosítók Szövetségének főtitkára. Közbe kell szúrnom, hogy Trunkó Barnabás, mint főtitkár szégyellhetné magát tudatlanságáért. Az első biztosítást Edward Lloyd s Coffee House, vagyis kávéházában kötötték 1688-ban. Oka, hogy a kereskedők, akik esténként Lloyd kávéházában gyűltek össze, hajókat béreltek ki és azokkal szállították a gyarmatárut Angliába. Akkoriban viszont a tengeri hajózás eléggé kockázatos vállalkozás volt, a hajótörés nem volt ritka jelenség. Viszont egy-egy hajótörésbe az involvált kereskedő egyszerűen tönkrement. Lett egy ötlet. Összefogtak, és amikor valamelyiknek a hajója nem tért vissza, az összes többi összedobta a vesztesség értékét. Így hosszú távon mindenki egy kicsivel kevesebb hasznot zsebelt be, de senki se ment tönkre. Biztosítási csalás mindjárt másnap egészen biztos nem volt, mert egy kereskedelmi hajó elsüllyedése több tucat ember halálát jelentette, beleértve azt is, aki esetleg a süllyedést okozhatta volna. Egy hajó elsüllyedésének autentikus hírét különben egy kisméretű harang félreverésével jelezték. Nemrég vált ismertté egy honfitársunk filmbe illő esete: a férfi előbb hat társaságnál életbiztosítást kötött összesen 253 millió forintra, aztán megrendezte saját halálát. A biztosítóknak a feleség adta elő a végzetes történetet. Görögországban nyaraltak barátaikkal 2001-ben. Egy nap szörfözni indult a férj. A feleség ekkor látta őt utoljára. A görög rendőrök keresték a férfi holttestét, de nem találták. A magyar bíróság holttá nyilvánította a férjet, az asszony pedig ügyvédre bízta a biztosítókkal való egyeztetést. A csalót végül saját apja adta fel a rendőrségen. Kiderült, a szélhámos szörfös hamis papírokkal Oroszországon keresztül Csehországba menekült. Ott várta, hogy felesége végre hozzájusson a 253 millió forintos életbiztosításhoz. Eddig a tudósítás, színültig teli nevezzük elírással. Először is a csalót nem adtam fel a rendőrségen, azaz nem tettem feljelentést. A nyilatkozó ezt már a Kékfénytől vette át, amit sokan a rendőrség hivatalos fórumának A hír kipattan 17
19 tekintenek, de persze nem az, hanem egy bulvár szintű, szenzációt hajhászó pletykaműsor. Továbbá a helyes összeg 252 millió, Oroszországban Zoltán soha életében nem járt. Végül pedig Trunkó Barnabás egy szakmai nulla. Ha valóban én jelentettem volna is fel a fiam (és most már ezt millióan gondolják), akkor véleményem szerint Trunkó Barnabás interjújának ezzel a nagy poénjával csak azt érte el, hogy a jövőben egy-egy bűntény leleplezői kétszer is meggondolják, hogy felvegyék-e a telefonkagylót. Nem hiszem, hogy a főtitkársága alatt működő szövetség tagjai ennek különösképpen örülnek. Ugyanebben a cikkben megszólalt még Kántor Gerzson biztosítási kárszakértő is, és Trunkónál jóval érdekesebb dolgokat mond (nem is tudom, Trunkó helyett miért nem ő a főtitkár, talán azért mert több a sütnivalója?). A színlelt halál nagyon kockázatos. Az életbiztosítási csalónak minden ismerősével meg kell szakítania a kapcsolatot. Ha csak egyetlen szálat nem vág el, lebukik. Kántor még hozzátette, hogy ők átverhetetlenek, amit Trunkó egyszerűen elintéz azzal, hogy sajnos ez nem mindig igaz. Vagyis Trunkó rádupláz előző hülyeségére. A nyomtatott sajtó nyilvánosságán keresztül közli a potenciális csalókkal, hogy Nem kell beszarni, Kántor Gerzson csak dicsekszik, bőven vannak, akik megússzák. Rajta, csak rajta, hét esztendő nem a világ, lehet próbálni. Utoljára hagytam, az RTL Klub néhány perces beszámolóját. Ez azért érdekes, mert az RTL Klub volt az a TV csatorna, ahol ki tudja kinek a kapcsolata révén sikerült elintézni az özvegy irányában igen megértő interjú felvételét. A lebukást követően az RTL KLUB kötelességének érezte, hogy beszámoljon az eseményekről, és bár felháborodásuk érthető lett volna, hiszen át lettek verve. Ennek ellenére igen tárgyilagos, alapos és indulatoktól mentes képsorok mutatják be a saját halálát megjátszó Zoltán feleségének és ügyvédjének Dr. Kurucz Györgynek a nyilatkozatát az eltűnést követő 3. évben, valamint a feleség felolvasott levelét a lebukást követően. A megjelenő képsorokban a könyv olvasója a helyismeret hiányában nem veheti észre, hogy a felvétel helyszíne nem más, mint a feleség szüleinek a verandája, akik ezek szerint (is) igen lelkesen vettek részt az biztosítási összeg kikövetelésében, ámbár részükre nagyon egyértelmű volt a csalás ténye, még abban az esetben is, ha előre nem voltak beavatva. A fentiekben jelzett Fókusz ( ) című magazinműsorban szerepel a rendőrségi szóvivő is (Deme Tamás őrnagy, a Nemzeti Nyomozó 18 A hír kipattan
20 Iroda, Életvédelmi osztály vezetője), aki a rendőrség részéről kiindulási pontként megemlítette, hogy a görögországi papírok között egy olyan útlevélszám szerepelt, amit, korábbi bejelentés szerint a gyanúsított elvesztett. Ez volt az a banánhéj, amin elcsúsztak. Ezt követve a rendőrség biztos volt a baleset megjátszásában. A Fókusz figyelmes nézője másra is felfigyelhet. Az özvegy előadta, hogy a hírt, mármint a férje halálát az édesanyjától tudta meg, aki notórius borúlátó és a hülyeséget nem hitte el. Hogy is van ez? Gaál Attila látja a hullát, amint elsodorja a tenger, majd visszamegy a házhoz és nem ront be a szörnyű hírrel, hanem a notórius borúlátó anyósnak megsúgja, aki maga mögött hagyja a szemtanút, önmaga megy be a lányához és közli vele a hírt. Életszerű? Nem! Csoda, hogy senki se hiszi el? Nem! A hír kipattan 19

References: Bíróság 
 Bíróság 
 bíróság 
 Bíróság 
 bíróság 
 bíróság 
 bíróság 
 bíróság 
 bíróság